**ხარაგაულის მუნიციპალიტეტის საკრებულოს 2016 წლის 1 თებერვლის მორიგი სხდომის**

**ოქმი #3**

**დაბა ხარაგაული 2016 წლის 1 თებერვალი**

**სხდომას თავმჯდომარეობდა საკრებულოს თავმჯდომარის მოვალეობის შემსრულებელი - მანანა ბარბაქაძე.**

**სხდომას ესწრებოდნენ საკრებულოს წევრები:** კ. გოგსაძე, რ. შერგელაშვილი, გ. ლაცაბიძე, თ. ავალიშვილი, ა. მაჭავარიანი, ქ. ზუმბაძე, შ. ლურსმანაშვილი, ი. კელენჯერიძე, ბ. ფოცხვერაშვილი, ი. ლურსმანაშვილი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, მ. ბარბაქაძე, გ. ხიჯაკაძე, ვ. ტალახაძე, უ. ბერაძე, თ. კალანდაძე, მ. ტალახაძე, მ. გელაშვილი, დ. ლურსმანაშვილი, დ. კიკნაძე, ვ. ბუაჩიძე, თ. კუპრაძე, ბ. ტალახაძე, გ. გრიგალაშვილი, ნ. ზურაბიანი, ლ. აბაშიძე, მ. ღონღაძე.

სულ 30 წევრი.

**სხდომას ასევე ესწრებოდნენ:**

**ზაალ ორბელაძე** - საკრებულოს აპარატის უფროსის მოვალეობის შემსრულებელი.

**მოწვეული პირები:**

**კახაბერ გოლუბიანი** -ხარაგაულის მუნიციპალიტეტის გამგეობის ადმინისტრაციული სამსახურის უფროსი,

**როინ გელაშვილი** - ხარაგაულის მუნიციპალიტეტის გამგეობის ეკონომიკისა და ქონების მართვის სამსახურის უფროსი.

**საინფორმაციო საშუალებათა წარმომადგენლები:**

**ლაურა გოგოლაძე** - გაზეთ „ჩემი ხარაგაული“\_ს რედაქტორი,

**მარიანა ბურჯალიანი** - ა(ა)იპ „მოქალაქეთა ჩართულობისა და ინფორმირების ცენტრის“ სპეციალისტი,

**მანანა ბაბლიძე** - ხარაგაულის მუნიციპალიტეტის ადმინისტრაციული სამსახურის სპეციალისტი საზოგადოებასთან ურთიერთობის საკითხებში.

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭისყრაში მონაწილეობას იღებდა საკრებულოს 24 წევრი.

მომხრე 24,

წინააღმდეგი 0.

დღის წესრიგი მიღებულ იქნა (თან ერთვის).

**დღის წესრიგი**

1. დასახლების საერთო კრების ტიპური დებულების დამტკიცების შესახებ;  
     
    **მომხს: კახაბერ გოლუბიანი**
2. ხარაგაულის მუნიციპალიტეტის ადგილობრივი თვითმმართველობის მოხელეთა უწყვეტი სწავლების 2016 წლის სასწავლო გეგმის დამტკიცების შესახებ;  
     **მომხს: კახაბერ გოლუბიანი**
3. ა(ა)იპ „ხარაგაულის სპორტის განვითარებისა და მართვის მუნიციპალური ცენტრი“\_სათვის დაბა ხარაგაულში სოლომონ მეფის ქუჩაზე (რიყეში) მდებარე ხარაგაულის მუნიციპალიტეტის საკუთრებაში არსებული სპორტ-კომპლექსის შენობისა და ეზოს სარგებლობის უფლებით უზუფრუქტის წესით, ხოლო მოძრავი ნივთების - საოფისე და სპორტული ინვენტარის თხოვების ფორმით გადასაცემად ხარაგაულის მუნიციპალიტეტის გამგებლისათვის თანხმობის მიცემის შესახებ;  
    **მომხს: როინ გელაშვილი**

**მოისმინეს:** ხარაგაულის მუნიციპალიტეტის გამგეობის ადმინისტრაციული სამსახურის უფროსის კ. გოლუბიანის ინფორმაცია საკითხზე - დასახლების საერთო კრების ტიპური დებულების დამტკიცების შესახებ (თან ერთვის).

**აზრი გამოთქვეს:**

**ი. კელენჯერიძემ** - რომელმაც განაცხადა, რომ დასახლების საერთო კრების არსებობა ზედმეტად მიაჩნია, მაგრამ ვინაიდან ეს კანონის მოთხოვნაა მხარს უჭერს აღნიშნულ საკითხთან დაკავშირებით წარმოდგენილ დადგენილების პროექტს.

**თ. ავალიშვილმა** - რომელმაც დასვა შეკითხვა, თუ რა პასუხისმგებლობა აკისრია საერთო კრების რჩეულს, მოცემულ საკითხზე მისივე განმარტებით საერთო კრება, რაიმე საკითხებზე გადაწყვეტილებების მიმღებად არ მიაჩნია.

**მ. ბარბაქაძემ** - რომელმაც განაცხადა, რომ მისი აზრით, საერთო კრების რჩეული არ უნდა იყოს საჯარო სფეროში დასაქმებული ადამიანი.

სხდომის თავმჯდომარემ საკრებულოს წევრებს წარუდგინა დადგენილების პროექტი აღნიშნულ საკითხზე და კენჭისყრაზე დააყენა საკითხი.

კენჭისყრაში მონაწილეობას იღებდა საკრებულოს 24 წევრი.

მომხრე 21

წინააღმდეგი 3

**საკრებულომ გადაწყვიტა:** დადგენილება მიღებულ იქნეს (თან ერთვის).

კენჭისყრის შედეგებზე დაკვირვებას ახდენდა საკრებულოს აპარატი.

**მოისმინეს:** ხარაგაულის მუნიციპალიტეტის გამგეობის ადმინისტრაციული სამსახურის უფროსის კ. გოლუბიანის ინფორმაცია საკითხზე - ხარაგაულის მუნიციპალიტეტის ადგილობრივი თვითმმართველობის მოხელეთა უწყვეტი სწავლების 2016 წლის სასწავლო გეგმის დამტკიცების შესახებ (თან ერთვის).

**აზრი გამოთქვეს:**

საკრებულოს წევრებმა,რომლებიც ეთანხმებიან წარმოდგენილ პროექტს და დამატებითი კითხვები არ აქვთ.

სხდომის თავმჯდომარემ საკრებულოს წევრებს წარუდგინა განკარგულების პროექტი აღნიშნულ საკითხზე და კენჭისყრაზე დააყენა საკითხი.

კენჭისყრაში მონაწილეობას იღებდა საკრებულოს 26 წევრი.

მომხრე 26

წინააღმდეგი 0

**საკრებულომ გადაწყვიტა:** განკარგულება მიღებლ იქნეს (თან ერთვის).

კენჭისყრის შედეგებზე დაკვირვებას ახდენდა საკრებულოს აპარატი.

**მოისმინეს:** ხარაგაულის მუნიციპალიტეტის გამგეობის ეკონომიკისა და ქონების მართვის სამსახურის უფროსის რ. გელაშვილის ინფორმაცია საკითხზე - ა(ა)იპ „ხარაგაულის სპორტის განვითარებისა და მართვის მუნიციპალური ცენტრი“\_სათვის დაბა ხარაგაულში სოლომონ მეფის ქუჩაზე (რიყეში) მდებარე ხარაგაულის მუნიციპალიტეტის საკუთრებაში არსებული სპორტ-კომპლექსის შენობისა და ეზოს სარგებლობის უფლებით უზუფრუქტის წესით, ხოლო მოძრავი ნივთების - საოფისე და სპორტული ინვენტარის თხოვების ფორმით გადასაცემად ხარაგაულის მუნიციპალიტეტის გამგებლისათვის თანხმობის მიცემის შესახებ (თან ერთვის).

მოცემულ საკითხზე სხდომის თამჯდომარის თხოვნით, საკრებულოს აპარატის უფროსის მოვალეობის შემსრულებელმა ზ. ორბელაძემ განმარტა იმ ნორმათა შინაარსი, რომლებიც აწესრიგებენ აღნიშნულ საკითხს, რის შემდეგაც საკრებულოს წევრებს დამატებითი კითხვები არ დაუსვამთ და დაეთანხმნენ წარმოდგენილ პროექტს.

სხდომის თავმჯდომარემ საკრებულოს წევრებს წარუდგინა განკარგულების პროექტი აღნიშნულ საკითხზე და კენჭისყრაზე დააყენა საკითხი.

კენჭისყრაში მონაწილეობას იღებდა საკრებულოს 27 წევრი.

მომხრე 24

წინააღმდეგი 3

**საკრებულომ გადაწყვიტა:** განკარგულება მიღებულ იქნეს (თან ერთვის).

კენჭისყრის შედეგებზე დაკვირვებას ახდენდა საკრებულოს აპარატი.

სხდომის დღის წესრიგით გათვალისწინებული საკითხების ამოწურვის შემდეგ სხვადასხვა საკითხებზე განცხადებების გაკეთება მოითხოვეს საკრებულოს წევრებმა: მ. გელაშვილმა, ქ. ზუმბაძემ, თ. ავალიშვილმა და ვ. ჭიპაშვილმა.

**მ. გელაშვილმა** - განაცხადა, რომ სოფელ ნადაბურში არის 35 სკოლამდელი ასაკის ბავშვი და სთხოვა დეპუტატებს მხარი დაეჭირათ ნადაბურში ძველი დაწყებითი სკოლის რეაბილიტაციასა და საბავშვო ბაღად გადაკეთებისათვის.

**ქ. ზუმბაძემ** - განაცხადა, რომ დაბაში არსებულ ე.წ. ღია ესტრადის რეაბილიტაციის დროს დაშვებულია სხვადასხვა სამშენებლო ხარვეზები და აღნიშნული ფაქტის დასადასტურებლად საკრებულოს წევრებს უჩვენა გადაღებული ფოტო-მასალა. მანვე წარმოადგინა ფოტო-მასალა დაბაში არსებული სასულიერო გიმნაზიის ღობესთან დაკავშირებით და განაცხადა, რომ ღობის გასაკეთებლად თანხები გაცილებით მეტია დახარჯული, ვიდრე საჭირო იყო. მისივე განცხადებით, ა(ა)იპ „ხარაგაულ-დასუფთავების“ სამსახურიდან პოლიტიკური ნიშნით გაათავისუფლეს გულადი ლაცაბიძე.

**შ. ლურსმანაშვილმა** - უპასუხა ქ. ზუმბაძეს ღია ესტრადის პრობლემებთან დაკავშირებით და განაცხადა, რომ ღია ესტრადის სახურავის შეკეთებას მოცემული პროექტი არ ითვალისწინებდა, იმავე საკითხზე მუნიციპალიტეტის გამგეობის წარმომადგენელმა არჩილ ლურსმანაშვილმა განაცხადა, რომ კლიმატური პირობების გამო ცემენტმა ვერ მოასწრო გაშრობა და გაზაფულზე ყველა ხარვეზი იქნება გამოსწორებული.

**მ. ტალახაძემ** - უპასუხა ქ. ზუმბაძეს გულადი ლაცაბიძის გათავისუფლებასთან დაკავშირებით და განაცხადა, რომ რამდენადაც მისთვის ცნობილია ხსენებული პიროვნება სამსახურიდან გაათავისუფლეს იმის გამო, რომ ის ხშირად აცდენდა სამსახურს.

**თ. ავალიშვილმა** - განაცხადა, რომ ლაშის ადმინისტრაციული შენობის ღობე ძალიან სამარცხვინოდ გამოიყურება, მოსაწესრიგებელია ასევე ლაშის შიდა საუბნო გზები. მისივე განმარტებით უხარისხოდ არის შესრულებული გზების მოხრეშვითი სამუშაოები ბორითი-მარიამწყაროს, გოლისის და საქარიქედის შიდა საუბნო გზებზე, რის დასადასტურებლადაც საკრებულოს წევრებს უჩვენა აღნიშნულ გზების მონაკვეთებზე გადაღებული ფოტო-მასალა. მისივე განცხადებით, ბოლომდე არ არის დამთავრებული ლეღვნის ხიდის მშენებლობა, ხოლო საქარიქედზე არსებული ჭაბურღილებიდან ტალახიანი წყალი ამოდის, ასევე განაცხადა, რომ სოფელ თეთრაწყაროში მოსაწერიგებელია წყლის სისტემა.

**ვ. ჭიპაშვილმა** - განაცხადა, რომ სოფელ ბაზალეთში გარე განათების სისტემა არის უხარისხო და ხშირად შუქები არ ირთვება და დააყენა შესაბამისი პირების პასუხისმგებლობის საკითხი, რომლებიც ვალდებულნი არიან უზრუნველყონ აღნიშნული პრობლემის მოგვარება. მისივე განცხადებით მუნიციპალიტეტის გამგეობასა და საკრებულოში მოსაწესრიგებელია ელექტრო-გაყვანილობის სისტემა.

დღის წესრიგით გათვალისწინებული საკითხების ამოწურვისა და აღნიშნული განცხადებების გაკეთების შემდეგ სხდომა დამთავრებულად გამოცხადდა.

საკრებულოს თავმჯდომარის

მოვალეობის შემსრულებელი მანანა ბარბაქაძე